שי אספריל

שי אספריל (נולד ב-12 בנובמבר 1978, י"ב בחשוון ה'תשל"ט) הוא סופר, עורך דין, עיתונאי ומרצה ישראלי, זוכה פרס היצירה לסופרים עבריים ע"ש לוי אשכול ופרס רמת גן לספרות. אספריל נולד בשכונת נווה שרת בתל אביב וגדל בהוד השרון. למד בתיכון הדרים ושירת בצה"ל כלוחם בפלס"ר נח"ל. הוא בוגר לימודי משפטים וניהול באוניברסיטת תל אביב. עבד בעבר כעיתונאי חוקר בעיתון כלכליסט. בין כתבותיו הבולטות: החשיפה הראשונה של פעילות חברת הסייבר הישראלית NSO Group, סדרת תחקירים שחשפו את תעשיית האלגוטריידינג בישראל, והתחקיר שחשף את ההשתלטות החשאית על מניות חברת ממגורות דגון. בשנת 2012 פורסם קובץ סיפוריו, "עוד מעט החורף מתחיל" (הוצאת הקיבוץ המאוחד), שזיכה אותו בפרס רמת גן לספרות ביכורים. בשנת 2016 פרסם את הרומן "אגרוף" (כנרת זמורה-ביתן דביר) ובשנת 2019 את הרומן "השופט" (סדרת ספריה לעם, הוצאת עם עובד). באותה שנה זכה בפרס היצירה לסופרים עבריים ע"ש ראש הממשלה לוי אשכול. בשנת 2022 פרסם את הרומן "אילו נולד איטלקי" (סדרת ספריה לעם, הוצאת עם עובד). אספריל מלמד כתיבה יצירתית בפקולטה למשפטים של אוניברסיטת תל אביב. עוד מעט החורף מתחיל, הוצאת הקיבוץ המאוחד: ספרי סימן קריאה, 2012: קובץ סיפורים שמתאר את חייהן של דמויות שרדופות על ידי מאורע מעברן. רבים מהסיפורים עוסקים בטראומות משפחתיות או צבאיות, ובבדידותו של האדם בחברה המודרנית. אגרוף, הוצאת כנרת זמורה-ביתן דביר, 2016: רומן העוסק בחיי הרגש האינטימיים של שני גברים ישראלים במחצית השנייה של חייהם, ומציג דיוקן רב־רבדים של הונאה משפחתית על מכלול מרכיביה. הספר מסופר מנקודות מבט שונות וזמנים משתנים הנעים בין עבר להווה. השופט, הוצאת עם עובד, 2019: רומן פסיכולוגי שבמרכזו מאורע דרמטי שמסיט ממסלולן את חייהן של מספר דמויות. הרומן, המסופר בשלושה קולות, חוקר שאלות הקשורות בגורל, באמת ושקר, בבדידות, בשאיפה למעמד ולכוח, ובדרך שבה אירועים משמעותיים בילדות משפיעים על חייו של האדם הבוגר. במאמר בכתב העת עיוני משפט טען פרופ' מנחם מאוטנר כי הרומן מעלה ארבע שאלות יסוד פילוסופיות: שאלת האמת והשקר, שאלת המזל והאקראיות, שאלת האחריות ושאלת האינטגריטי. אילו נולד איטלקי, הוצאת עם עובד, 2022 סיפורי משפט - מאחורי הקלעים של פסקי הדין ששינו את פני החברה הישראלית (הוצאת עם עובד, 2021) עורכים: שי אספריל, פרופ' איסי רוזן-צבי, פרופ' הילה שמיר. רשימת הפרסומים של שי אספריל בקטלוג הספרייה הלאומית הספרים של שי אספריל, באתר "סימניה" כרמית ספיר ויץ, מי סופר: שי אספריל מול השאלון, באתר nrg‏, 6 בפברואר 2013 עופרה עופר אורן, "השופט": במה אשמים אנשי החוק?, בבלוג "סופרת ספרים", 20 בפברואר 2019 סימני שאלה בסימן קריאה, ריאיון בתוכנית הרדיו של ורדה רזיאל-ז'קונט, 103FM רונן טל, "אולי אמת היא לא משהו שצריך לשאוף אליו?" – ריאיון עם שי אספריל, באתר הארץ, 20 בדצמבר 2022 עופרה עופר אורן, "אילו נולד איטלקי": מה אנחנו יודעים על זולתנו, בבלוג "סופרת ספרים", 25 בדצמבר 2022 שי אספריל, בלקסיקון הספרות העברית החדשה שרי שביט, שי אספריל: "אני חולם את הסיפורים שלי", באתר ynet, 5 בדצמבר 2012 שי אספריל, יש לנו מאזין על הקו, באתר כלכליסט, 18 באוקטובר 2012 אסף גלעד, ‏סופר הצללים: האיש שהזהיר מפני חברת הסייבר ההתקפי NSO כבר לפני כמעט עשור, באתר גלובס, 24 ביולי 2021 שי אספריל, עלייתן של מכונות הכסף, באתר כלכליסט, 14 בינואר 2010 שי אספריל, כסף כמו גרעינים, באתר כלכליסט, 11 בספטמבר 2014 משרד התרבות והספורט הכריז על הזוכות והזוכים בפרסי היצירה לסופרים עבריים ע"ש לוי אשכול לשנת 2019, באתר GOV.IL, ‏24 דצמבר, 2019 מורי הפקולטה למשפטים באוניברסיטת תל אביב דוד רוזנטל‏, "עוד מעט החורף מתחיל" - הימור משתלם ושווה קריאה, באתר וואלה, 16 בדצמבר 2012 אגרוף - שי אספריל, באתר simania.co.il דיאנה בחור ניר, לצרוח לתוך אגרוף, באתר כלכליסט, 16 במאי 2016 עלית קרפ, ‏שופט מחפש משמעות, בעיתון מקור ראשון, 27 בפברואר 2019 שי אספריל - "השופט", אברהם טננבוים, עלון השופטים המקוון, גיליון מס' 95, מאי 2019, עמ' 143–145, ‏2019-05-15 שי רודין, "השופט": רומן שמגחיך את מערכת המשפט ומשתלב היטב באקטואליה, באתר הארץ, 1 באפריל 2019 מנחם מאוטנר, "אחריות" ו"אינטגריטי": בין "הנפילה" של אלבר קאמי לבין "השופט" של שי אספריל, באתר פורום עיוני משפט, אוניברסיטת תל אביב, כרך מ"ד, ‏יוני 2020 מני מאוטנר, ‏״אינטגריטי" ואובדנו: על השופט, דילמות מוסריות ומנהיגות בימי קורונה, באתר גלובס, 6 באוגוסט 2020 שי אספריל, פרק מהספר "אילו היה איטלקי", באתר הארץ, 10 בנובמבר 2022 אודי בן סעדיה‏, "אילו נולד איטלקי": שי אספריל עושה צעד מרשים בשדה החרוש של ספרות ישראלית, באתר וואלה, 20 בנובמבר 2022 צור ארליך, ‏אילו נולד איטלקי: "ממד עומק מסוים, דק כמסך טלוויזיה עכשווי", בעיתון מקור ראשון, 26 בדצמבר 2022 סיפורי משפט, באתר עם עובד